Ο Μυστικός Πράκτορας (ταινία, 2025)

***Ο Μυστικός Πράκτορας*** (Πορτογαλικά: *O Agente Secreto*) είναι Βραζιλιάνικο νεο-νουάρ ιστορικό πολιτικό θρίλερ σε σενάριο και σκηνοθεσία Κλέμπερ Μεντόζα Φίλιο. Ακολουθεί τον Αρμάντο (Βάγκνερ Μόουρα), έναν πρώην καθηγητή που βρίσκεται παγιδευμένος στην πολιτική αναταραχή κατά την διάρκεια της Βραζιλιάνικης πολιτικής δικτατορίας, προσπαθώντας να ξεφύγει την δίωξη και να αντισταθεί στο αυταρχικό καθεστώς. Το υπόλοιπο καστ αποτελείται από τους Κάρλος Φρασίνσκο, Τάνια Μαρία, Ρομπέριο Ντιοχένες, Άλις Καρβάλιο, Γκαμπριέλ Λεόνε, Μαρία Φερνάντα Κάντιντο, Ερμίλα Γκουέντες, Ισαμπέλ Ζούα και τον Ούντο Κιρ στον τελευταίο του κινηματογραφικό ρόλο.

Η ταινία έκανε την παγκόσμια πρεμιέρα της στο βασικό διαγωνιστικό τμήμα στο Φεστιβάλ Κινηματογράφου Καννών 2025 σιτς 18 Μαΐου, οπού έλαβε ευρεία αναγνώριση και έγινε η πιο βραβευμένη ταινία του φεστιβάλ, κερδίζοντας το βραβείο Καλύτερου Ηθοποιού για τον Μόουρα, το βραβείο Βραβείο Καλύτερου Σκηνοθέτη για τον Μεντόζα Φίλιο, το Βραβείο Διεθνούς Συνομοσπονδίας Κινηματογράφου Τέχνης και το βραβείο FIPRESCI για Καλύτερη Ταινία. Στις 83ες Χρυσές Σφαίρες, έγινε η πρώτη Βραζιλιάνικη ταινία που έλαβε υποψηφιότητα για Καλύτερη Ταινία (Δράμα), κέρδιδε την Χρυσή Σφαίρα Καλύτερου Ηθοποιού (Δράμα) για τον Μόουρα και Καλύτερη Ξενόγλωσσης Ταινίας. Στα 98α Βραβεία Όσκαρ, έλαβε υποψηφιότητα Καλύτερης Ταινίας, Α΄ Ανδρικού Ρόλου, Καλύτερου Κάστινγκ και Καλύτερης Διεθνούς Ταινίας.

Κυκλοφόρησε στους κινηματογράφους στην Βραζιλία και την Γερμανία στις 6 Νοεμβρίου 2025 από τις Vitrine Filmes και Port-au-Prince Films, αντίστοιχα, και κυκλοφόρησε στην Γαλλία στις 17 Δεκεμβρίου από την Ad Vitam.

## Πλοκή
Το 1977, κατά την διάρκεια της πολιτικής αναταραχής της στρατιωτικής δικτατορίας στη Βραζιλία, ο πρώην καθηγητής και χήρος Αρμάντο Σολιμόες ταξιδεύει κατά την διάρκεια των εορτασμών του καρναβαλιού στο Ρεσίφε, όπου ζει ο νεαρός γιος του μαζί με τα πεθερικά του μετά τον θάνατο της γυναίκας του, Φάτιμα Νασκιμέντο. Φτάνει σε ένα καταφύγιο που διαχειρίζεται η πρώην αναρχοκομμουνίστρια Ντόνα Σεμπαστιάνα, όπου υϊοθετεί το όνομα Μαρσέλο και γίνεται φίλος με άλλους πολιτικούς αντιφρονούντες, συμπεριλαμβανομένων της Κλαούντια, του Χαρόλντο και των προσφύγων από τον Εμφύλιο Πόλεμο της Ανγκόλα, Τερέζα Βιτόρια και Αντόνιο. Εν τω μεταξύ. ο διεφθαρμένος αρχηγός της Χωροφυλακής, Ευκλείδης, και οι γιοι του, Σέρχιο και Αρλίντο, αναλαμβάνουν κατά την διάρκεια των εορτασμών να ερευνήσουν ένα κομμένο ανθρώπινο πόδι που βρέθηκε μέσα σε έναν αιχμαλωτισμένο καρχαρία τίγρη.

Ο Αρμάντο τοποθετείται από το δίκτυο αντιφρονούντων σε μία δουλεία στο γραφείο έκδοσης ταυτοτήτων της πόλης υπό το κωδικό όνομα Μαρσέλο, όπου έχει την ευκαιρία να συναναστραφεί με τον Ευκλείδη, ο οποίος του προσφέρει την φιλία και την προστασία του. Ο Αρμάντο είναι εμφανώς εκνευρισμένος από την υπεροπτική συμπεριφορά του Ευκλείδη, που περιλαμβάνει να ενοχλεί τον Χανς, έναν Εβραίο επιζών του Ολοκαυτώματος που, λανθασμένα, θεωρείται ότι είναι πρόσφυγας των Ναζί. Η δουλειά του Αρμάντο του δίνει, επίσης, την ευκαιρία να ψάξει τα αρχεία για την νεκρή μητέρα του, από την οποία έχει ελάχιστες αναμνήσεις. Στο μεταξύ, στο Σάο Πάολο, οι εκτελεστές Μπόμπι και Αουγκούστο προσλαμβάνονται από τον πρώην διευθυντής της εταιρείας Eletrobras Ενρίκε Γκιρότι να σκοτώσουν τον Αρμάντο, με τον οποίο έχουν πολιτική και προσωπική βεντέτα.

Ο Αρμάντο συναντά την Έλζα, την επικεφαλής ενός πολιτικού κινήματος αντίστασης στην βορειοανατολική Βραζιλία, στον Κινηματογράφο Σάο Λουίζ, όπου ο πεθερός του Κος Αλεξάντρ εργάζεται ως προβολέας. Καταγράφοντας μία κατάθεση σχετικά με τις διεφθαρμένες δραστηριότητες του Γκιρότι, ο Αρμάντο αφηγείται ένα δείπνο που πήγε με την Φάτιμα το οποίο κατέληξε σε σωματική διαμάχη με τον Γκιρότι και τον γιο του, μετά από υπονοούμενα σχετικά με την χαμηλή κοινωνικοοικονομική τάξη του ζευγαριού και τις υποτιθέμενες κομμουνιστικές συμπάθειες τους. Η Έλζα ενημερώνει τον Αρμάντο ότι έχει διαταχθεί ένα συμβόλαιο θανάτου και τον συμβουλεύει να το σκάσει από την χώρα. Ο Σέρχιο και ο Αρίλντο ξεφορτώνονται τον ανθρώπινο πόδι στον Ποταμό Καπιμπαρίμπε, το οποίο ξαφνικά ζωντανεύει και επιτίθεται σε γκέι άνδρες που ψάχνουν για σεξ σε ένα δημόσιο πάρκο την νύχτα. Η ιστορία, που αποτελεί μία ιστορία εφημερίδας ποτ λειτουργεί ως κάλυψη για την πολιτική διαφθορά και την βία κατά την διάρκεια την εβδομα΄δας του καρναβαλιού, δημιουργεί δημόσια φρενίτιδα. Ο Αουγκούστο και ο Μπόμπι προσλαμβάνουν έναν φτωχό εκτελεστή, τον Βίλμαρ, να βρει τον Αρμάντο. Περιμένοντας να φύγει, ο Αρμάντο αποχαιρετά την Ντόνα Σεμπαστιάνα και τους άλλους πρόσφυγες.

Την επόμενη μέρα, η κάλυψη του Αρμάντο αποκαλύπτεται αγού ο Μπόμπι κατασκοπεύει τον Κο Αλεξάντρε. Ο Βίλμαρ αναγνωρίζει τον Αρμάντο αλλά αποτυγχάνει να τον σκοτώσει, πυροβολώντας τον Αρίλντο και έναν ακόμα αστυνομικό. Ο Μπόμπι, παρακολουθώντας από μακριά, κυνηγάει τον Βίλμαρ, ο οποίος αιμορραγεί, σε όλο το κέντρο του Ρεσίφε και αργότερα δολοφονείται σε ένα κουρείο από τον Βίλμαρ. 

Στο σήμερα, η φοιτήτρια ιστορίας, Φλάβια, ερευνά το δίκτυο αντίστασης της Έλζα, μέσω των ηχητικών ηχογραφήσεων και αρχεία εφημερίδων, μαθαίνοντας ότι ο Αρμάντο δολοφονήθηκε και κατηγορήθηκε ως διεφθαρμένος καθηγητής. Ταξιδεύοντας στο Ρεσίφε, η Φλάβια συναντά τον Φερνάντο, πλέον έναν μεσήλικα γιατρό, που συμφωνεί να της δώσει συνέντευξη στο νοσοκομείο που εργάζεται, αφού η Φλάβια δωρίζει αίμα. Οι δυο τους συζητούν για τον πολιτικό παρελθόν του Αρμάντο αλλά και την μετέπειτα εκτέλεση του και την ταυτότητα της μητέρας του Αρμάντο της "*Ίντια*". Ο Φερνάντο δηλώνει ότι δεν έχει ούτε μία μνήμη από τον πατέρα του, αλλά θυμάται με αγάπη να βλέπει την ταινία *[[Τα σαγόνια του καρχαρία]]* με τον παππού του σε έναν κινηματογράφο, ο οποίος έκτοτε έγινε το νοσοκομείο στο οποίο δουλεύει.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Βραζιλιάνικες ταινίες
Κατηγορία:Γαλλικές ταινίες της δεκαετίας 2020
Κατηγορία:Πορτογαλόφωνες ταινίες
Κατηγορία:Ταινίες γυρισμένες στη Βραζιλία
Κατηγορία:Χρυσή Σφαίρα Καλύτερης Ξενόγλωσσης Ταινίας
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Δράμα)